
 ส่วนที่  1
บทนำ
		ตามเจตนารมณ์ของรัฐธรรมนูญแห่งราชอาณาจักรไทย พ.ศ.2550 ได้บัญญัติหลักการปกครองท้องถิ่น โดยให้องค์กรปกครองส่วนท้องถิ่นมีความเป็นอิสระในการกำหนดนโยบายการปกครองการบริหารงานบุคคล  การเงินและการคลัง  ภายใต้การกำกับดูแลของหน่วยงานภาครัฐและการตรวจสอบของภาคประชาชน ประกอปรกับตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548 ข้อ 17-18 กำหนดให้องค์กรปกครองส่วนท้องถิ่นจัดทำแผนพัฒนา 3 ปี ตามความต้องการของท้องถิ่น  ทั้งนี้ให้องค์กรปกครองส่วนท้องถิ่นได้จัดทำแผนพัฒนาสามปีเพื่อเป็นทิศทางและแนวทางการพัฒนาท้องถิ่น เพื่อให้วิสัยทัศน์และ ยุทธศาสตร์การพัฒนาบรรลุความสำเร็จตามเป้าหมาย เป็นการแปลงยุทธศาสตร์การพัฒนาไปสู่การปฏิบัติ   โดยมีหลักว่าภายใต้ยุทธศาสตร์การพัฒนาหนึ่ง ๆ จะมีแนวทางการพัฒนาได้มากกว่าหนึ่งแนวทาง  และภายใต้แนวทางการพัฒนาหนึ่งจะมีโครงการ / กิจกรรมได้มากกว่าหนึ่งโครงการ กิจกรรมที่จะต้องนำมาดำเนินการเพื่อให้บรรลุวัตถุประสงค์ และเป้าหมายที่ต้องการในแต่ละยุทธศาสตร์ 
		องค์การบริหารส่วนตำบลใช้แผนพัฒนาสามปี เป็นเครื่องมือในการจัดทำงบประมาณรายจ่ายประจำปีเพื่อให้กระบวนการจัดทำงบประมาณเป็นไปด้วยความรอบคอบและผ่านกระบวนการมีส่วนร่วมของประชาชน ตามเจตนารมณ์ของกฎหมายรัฐธรรมนูญแห่งราชอาณาจักรไทย  พ.ศ. 2550 และตามพระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น  พ.ศ. 2542  มาตรา 16
		องค์การบริหารส่วนตำบลฉลอง  ซึ่งเป็นองค์กรปกครองส่วนท้องถิ่น  จึงจัดทำแผนพัฒนาตำบลระยะเวลา 3 ปี ขึ้น โดยเป็นไปตามระเบียบกระทรวงมหาดไทย ตามกฎหมายรัฐธรรมนูญ  และตามกฎหมายกำหนดแผนและขั้นตอนการกระจายอำนาจและประโยชน์ ของการจัดทำแผนพัฒนา 3 ปี
		องค์ประกอบ ประกอบด้วย ลักษณะของแผน วัตถุประสงค์ ขั้นตอนในการจัดทำแผนพัฒนา 3 ปี  และประโยชน์ของการจัดทำแผนพัฒนา 3 ปี  โดยนำเสนอ  ดังนี้
1.  ลักษณะของแผนพัฒนา 3 ปี   
 “แผนพัฒนา 3 ปี” หมายถึงแผนพัฒนาเศรษฐกิจและสังคมขององค์การบริหารส่วนตำบลฉลองที่สอดคล้องกับแผนยุทธศาสตร์การพัฒนา อันมีลักษณะเป็นการกำหนดรายละเอียดแผนงานโครงการพัฒนาที่จัดทำขึ้นสำหรับปีงบประมาณแต่ละมี ซึ่งมีความต่อเนื่องและเป็นแผนก้าวหน้าครอบคลุมระยะเวลา 3 ปีโดยมีการทบทวนเพื่อปรับปรุงเป็นประจำทุกปี
แผนพัฒนา 3 ปี  จะมีลักษณะเป็นการกำหนดรายละเอียดของโครงการพัฒนาภายใต้ยุทธศาสตร์และแนวทางการพัฒนา ดังนั้นในการจัดทำโครงการให้คำนึงถึงความเป็นไปได้ในการปฏิบัติ โดยคำนึงถึงสถานะทางการคลังของท้องถิ่นและความจำเป็นเร่งด่วนที่ต้องดำเนินการ ทั้งนี้ เพื่อให้แผนพัฒนาสามปี เป็นกรอบในการจัดทำงบประมาณรายจ่ายประจำปีที่ใกล้เคียงความเป็นจริง และในการจัดทำโครงการให้มีการจัดลำดับความสำคัญ ความเร่งด่วนของโครงการกล่าว คือโครงการที่มีผลกระทบต่อความเป็นอยู่ของประชาชนและมีความจำเป็นเร่งด่วนมากต้องนำไปปฏิบัติก่อน 


 						
		2.  วัตถุประสงค์ของการจัดทำแผนพัฒนา 3 ปี
2.1 เพื่อกำหนดสภาพการพัฒนาที่พึงประสงค์ เป้าหมายการพัฒนาของ อบต. ตามความ   ต้องการของประชาชน
2.2  เพื่อกำหนดแผนโครงการและกิจกรรมการพัฒนา และแก้ไขปัญหาความเดือดร้อนของ  
ประชาชนเพื่อนำไปสู่การบรรลุเป้าหมายการพัฒนา
2.3  เพื่อเป็นแนวทางในการจัดสรรทรัพยากรและงบประมาณของ อบต.ได้อย่างทั่วถึง เป็นธรรม
และเป็นไปตามลำดับความจำเป็นเร่งด่วน
2.4  เพื่อใช้เป็นเครื่องมือในการประสานการปฏิบัติการพัฒนากับหน่วยงานอื่น ในพื้นที่
2.5  เพื่อให้บรรลุจุดมุ่งหมาย ประหยัด ลดความไม่แน่นอน และเป็นการควบคุมการดำเนินงาน

3.  ขั้นตอนในการจัดทำแผนพัฒนา 3 ปี	
3.1  คณะกรรมการพัฒนาท้องถิ่นร่วมกับประชาคมท้องถิ่น กำหนดประเด็นหลักการพัฒนา  ให้สอดคล้องกับวิสัยทัศน์ พันธกิจ และจุดมุ่งหมายเพื่อการพัฒนาในแผนยุทธศาสตร์การพัฒนา รวมทั้งสอดคล้องกับปัญหา ความต้องการของประชาคมและชุมชน  โดยให้นำข้อมูลพื้นฐานในการพัฒนาจากหน่วยงานต่าง ๆ และข้อมูลในแผนชุมชนมาพิจารณาประกอบการจัดทำแผนพัฒนาสามปี
	3.2  คณะกรรมการสนับสนุนการจัดทำแผนพัฒนาท้องถิ่นรวบรวมประเด็นหลักการพัฒนา  ปัญหา  ความต้องการ และข้อมูลนำมาจัดทำร่างแผนพัฒนาสามปี  แล้วเสนอคณะกรรมการพัฒนาท้องถิ่น
3.3  คณะกรรมการพัฒนาท้องถิ่นพิจารณาร่างแผนพัฒนาสามปี  เพื่อเสนอผู้บริหารท้องถิ่น
3.4  ผู้บริหารท้องถิ่นเสนอร่างแผนพัฒนาสามปีต่อสภาองค์การบริหารส่วนตำบล เพื่อให้ความเห็นชอบ
3.5  ผู้บริหารท้องถิ่นพิจารณาอนุมัติร่างแผนพัฒนาสามปี  และประกาศใช้แผนพัฒนาสามปี
3.6  ผู้บริหารท้องถิ่นส่งแผนพัฒนาสามปีให้คณะกรรมการประสานแผนพัฒนาท้องถิ่นระดับอำเภอ
4. ประโยชน์ของการจัดทำแผนพัฒนา 3 ปี
4.1 การจัดทำแผนพัฒนา 3 ปี เป็นเครื่องมือที่จะช่วยให้องค์การบริหารส่วนตำบลได้พิจารณา อย่างรอบคอบ ให้เห็นถึงความเชื่อมโยงระหว่างแนวทางการดำเนินงานต่าง ๆ ที่อาจมีความ เชื่อมโยงและส่งผลทั้งในเชิงสนับสนุนและเป็นอุปสรรคต่อกัน เพื่อให้องค์การบริหารส่วนตำบล นำมาตัดสินใจกำหนดแนวทางการดำเนินงาน และใช้ทรัพยากรการบริหารท้องถิ่น อย่างมีประสิทธิภาพ  เพื่อให้เกิดประโยชน์สาธารณะสูงสุด 			
4.2 ทำให้องค์การบริหารส่วนตำบล  มีทิศทางการพัฒนาที่ชัดเจน
 4.3  ทำให้องค์การบริหารส่วนตำบล มีแผนงานโครงการกิจกรรมตามความต้องการของประชาชน
ในตำบล
4.4 ทำให้องค์การบริหารส่วนตำบลใช้แผนพัฒนาเป็นแนวทางในการจัดทำข้อบัญญัติงบประมาณ
4.5 ทำให้องค์การบริหารส่วนตำบล  มีการพัฒนาพื้นที่ไม่ซ้ำซ้อนกับหน่วยงานอื่น
4.6 ทำให้ได้ทราบล่วงหน้าว่าจะดำเนินการอะไรบ้าง  เพื่อประชาชนได้ข้อมูลในการติดตามและ
ตรวจสอบการดำเนินงานขององค์การบริหารส่วนตำบลให้เป็นไปด้วยความถูกต้อง โปร่งใส
4.7 สามารถวางแผนการทำงานได้ล่วงหน้า ทำให้เกิดประสิทธิภาพมากยิ่งขึ้น ความผิดพลาดใน
การปฏิบิติงานก็จะลดน้อยลง




ส่วนที่ 2
สภาพทั่วไป  และข้อมูลพื้นฐานขององค์การบริหารส่วนตำบลฉลอง
1.  สภาพทั่วไป
	1.1  ลักษณะที่ตั้ง
		องค์การบริหารส่วนตำบลฉลอง อำเภอสิชล จังหวัดนครศรีธรรมราช อยู่ทางทิศเหนือของจังหวัดนครศรีธรรมราช ห่างจากจังหวัดนครศรีธรรมราชประมาณ 68 กิโลเมตร ใช้เวลาเดินทางประมาณ 1 ชั่วโมงและตั้งอยู่ทางทิศตะวันตกของที่ตั้งที่ว่าการอำเภอสิชล ประมาณ 12 กิโลเมตร
	1.2  อาณาเขต
	ทิศเหนือ		จดตำบลเขาน้อย		อำเภอสิชล	จังหวัดนครศรีธรรมราช
	ทิศใต้	            	จดตำบลเทพราช		อำเภอสิชล	จังหวัดนครศรีธรรมราช
	ทิศตะวันออก		จดตำบลเสาเภาและ
					จดตำบลทุ่งปรัง		อำเภอสิชล	จังหวัดนครศรีธรรมราช
	ทิศตะวันตก     	จดตำบลกรุงชิง		อำเภอนบพิตำ	จังหวัดนครศรีธรรมราช
	พื้นที่  มีเนื้อที่ประมาณ  48  ตารางกิโลเมตรหรือ 30,000 ไร่  
	1.3  ลักษณะภูมิประเทศ
		สภาพพื้นทีเป็นที่ราบเนินเขา มีภูเขาสลับซับซ้อน มีที่ราบลุ่มบางส่วนเหมาะสำหรับการปลูกพืชเศรษฐกิจ เช่น ยางพารา ปาล์มน้ำมันและผลไม้ต่างๆ  ในพื้นที่ราบลุ่มสามารถใช้เป็นพื้นที่ในการเพาะปลูกข้าวเป็นอย่างดี
	1.4  จำนวนหมู่บ้านทั้งหมด  11  หมู่บ้าน  
จำนวนหมู่บ้านในเขต อบต. เต็มทั้งหมู่บ้าน  ประกอบด้วย
	หมู่ที่
	บ้าน
	จำนวนครัวเรือน
	ชาย  (คน)
	หญิง (คน)
	รวม (คน)

	1
	บ้านท่าควาย
	179
	290
	304
	594

	2
	บ้านคลองไทร
	194
	244
	220
	464

	3
	บ้านทุ่งเจ้าไชย
	261
	456
	472
	928

	4
	บ้านดอนมวง
	105
	153
	169
	322

	5
	บ้านในดอน
	321
	494
	495
	989

	6
	บ้านทุ่งนอก
	181
	280
	309
	589

	7
	บ้านโพธิ์เสด็จ
	184
	319
	342
	661

	8
	บ้านห้วยซำ
	208
	325
	340
	665

	9
	บ้านพังกำ
	193
	335
	309
	644

	10
	บ้านวังส้าน
	126
	144
	87
	231

	11
	บ้านเขากิว
	145
	247
	265
	512

	รวม
	2,097
	3,287
	3,312
	6,599


ข้อมูล  ณ  วันที่  25  เดือน  เมษายน  พ.ศ. 2557     
ที่มาของข้อมูล   งานทะเบียนท้องถิ่น   ที่ว่าการอำเภอสิชล  จังหวัดนครศรีธรรมราช
1.5  ท้องถิ่นอื่นในเขต อบต.     ไม่มี		
1.6  ประชากร  จำนวนประชากรทั้งสิ้น 6,599 คน  แยกเป็นชาย  3,287 คน หญิง  3,312 คน  
       มีครัวเรือน  2,097  ครัวเรือน มีความหนาแน่นเฉลี่ย  137  คน/ ตารางกิโลเมตร

2.  สภาพเศรษฐกิจ
	2.1  อาชีพ  ประชากรของตำบลฉลอง  
		-    เกษตรกรรม		ร้อยละ	   76.02
		-    ค้าขาย		ร้อยละ     5.95
		-    รับราชการ		ร้อยละ 	   3.56
		-    รับจ้าง		ร้อยละ 	   11.19 (ส่วนใหญ่รับจ้างในภาคเกษตรกรรม)
		-    อื่น ๆ  		ร้อยละ     3.28
	2.2  หน่วยธุรกิจในเขต อบต.
		-     โรงอบแห้งหมากและมะพร้าว					1	แห่ง
		-     ปั๊มน้ำมันและก๊าซ						4	แห่ง
		-     โรงสีข้าว							7	แห่ง
		-     โรงรมยาง							4	แห่ง
		-     โรงแปรรูปยางแผ่น						2	แห่ง
		-     ร้านค้าปลีก		        		       	      	        65	แห่ง
		-     ไปรษณีย์ชุมชน						1 	แห่ง
		-     อาคารโรงงานผลิตปุ๋ยชีวภาพ					1  	แห่ง
		-     ร้านซ่อมรถมอเตอร์ไซค์					7	แห่ง
		-     อู่ซ่อมรถยนต์						2	แห่ง
		-     ร้านผลิตกรอบรูป						1	แห่ง
		-     ร้านซ่อมผานไถนา						1	แห่ง
		-     ร้านเสริมสวย				      	        14	แห่ง
		-     ร้านอาหารและเครื่องดื่ม			        	        10	แห่ง
		-     ร้านเช่าเต็นท์ เครื่องเสียง โต๊ะ เก้าอี้		  		5	แห่ง
		-     หน่วยบริการอื่น ๆ  			    	       	        14	แห่ง 	
3.  สภาพทางสังคม
	3.1  การศึกษา
		-     โรงเรียนประถมศึกษา					4	แห่ง
		-     โรงเรียนมัธยมศึกษา						1	แห่ง
		-     โรงเรียนสังกัดสำนักงานคณะกรรมการการศึกษาเอกชน		2	แห่ง
		-     ศูนย์พัฒนาเด็กเล็ก						1	แห่ง
		-     ที่อ่านหนังสือประจำหมู่บ้าน/ห้องสมุดประชาชน		9	แห่ง




	3.2  สถาบันและองค์กรทางศาสนา
		-     วัด/สำนักสงฆ์	5	แห่ง
3.3  สาธารณสุข
		-     โรงพยาบาลส่งเสริมสุขภาพตำบล 				2	แห่ง
		-     สถานพยาบาลเอกชน					1	แห่ง
		-     ร้านขายยาแผนปัจจุบัน					-	แห่ง
		-     อัตราการมีและใช้ส้วมราดน้ำ  ร้อยละ 100
	3.4  ความปลอดภัยในชีวิตและทรัพย์สิน
		-     สถานีตำรวจ			  -	แห่ง
		-     สถานีดับเพลิง			  -	แห่ง
		-     ป้อมยามตำรวจ			  1	แห่ง
		-     ศูนย์ อปพร.ตำบลฉลอง		  1	แห่ง
		-     อาสาสมัครป้องกันภัยฝ่ายพลเรือน    106 	คน
4.  การบริการโครงสร้างพื้นฐาน
4.1  การคมนาคม   ตำบลฉลองมีถนนติดต่อระหว่างตำบล  หมู่บ้านต่าง ๆ จำนวน  72  สาย  แยกเป็น
· ถนนลาดยาง  	        6  	สาย  
· ถนนคอนกรีต 	       26  	สาย  (รวมที่ก่อสร้างเป็นบางช่วงไปด้วย)
· ถนนหินคลุก ,ลูกรัง	       39		สาย  
· ทางเท้าคอนกรีต	        4		สาย
	4.2  การโทรคมนาคม
		-     อินเตอร์เน็ตตำบล ณ ที่ทำการองค์การบริหารส่วนตำบลฉลอง
		-     โทรศัพท์สาธารณะ		30	แห่ง
	4.3  การไฟฟ้า
		มีไฟฟ้าใช้ทุกหมู่บ้าน  แต่ยังไม่ทั่วถึงทุกครัวเรือน
	4.4  แหล่งน้ำธรรมชาติ
		-     ลำน้ำ, ลำห้วย			23	แห่ง
		-     บึง, หนองน้ำและอื่น ๆ 		  4	แห่ง
	4.5  แหล่งน้ำที่สร้างขึ้น
		-     ฝายน้ำล้น				  9	แห่ง
		-     บ่อน้ำตื้น			         634	แห่ง
		-     บ่อบาดาล			           50	แห่ง
		-     ประปาหมู่บ้าน		           12	แห่ง
		-     ถังเก็บน้ำซีเมนต์ของ  รพช.		  6	แห่ง
		-     ถังเก็บน้ำซีเมนต์ของสาธารณสุข	  4	แห่ง
		-     อ่างเก็บน้ำที่สร้างขึ้น			  5	แห่ง


5.  ศักยภาพในตำบล
5.1  ศักยภาพขององค์การบริหารส่วนตำบล
5.1.1  จำนวนบุคลากร  จำนวน   					21	คน
	-     ตำแหน่งปลัดองค์การบริหารส่วนตำบล		  1	คน
-     ตำแหน่งในสำนักปลัดองค์การบริหารส่วนตำบล     	11	คน
-     ตำแหน่งในส่วนการคลัง				  6	คน
-     ตำแหน่งในส่วนโยธา				 	  3	คน
5.1.2 ระดับการศึกษาของบุคลากร
-     ประถมศึกษา		   -	คน
-     มัธยมศึกษา/อาชีวศึกษา	  5	คน
-     ปริญญาตรี		  	  9	คน
-     สูงกว่าปริญญาตรี		  7	คน
5.1.3 รายได้ขององค์การบริหารส่วนตำบล
ประจำปีงบประมาณที่ผ่านมา  (2556)	จำนวน	 22,844,940.66  บาท  แยกเป็น
-     รายได้ที่ อบต.ฉลองจัดเก็บเอง			จำนวน	     347,367.24  บาท
-     รายได้ที่ส่วนราชการต่าง ๆ จัดเก็บให้		จำนวน	 14,933,424.70  บาท
-     เงินอุดหนุนจากรัฐบาล			 	จำนวน 	   7,564,148.72  บาท
5.2 ศักยภาพด้านชุมชนและพื้นที่
5.2.1 การรวมกลุ่มของประชาชน
-     จำนวนกลุ่มทุกประเภท   	46   กลุ่ม   แยกประเภทกลุ่ม
-     กลุ่มอาชีพ			22   กลุ่ม
-     กลุ่มออมทรัพย์		13   กลุ่ม
-     กลุ่มอื่น ๆ 			11   กลุ่ม
5.2.2   จุดเด่นของพื้นที่    
- มีสภาพพื้นที่เป็นที่ราบลุ่มและที่ราบสูงเชิงภูเขา/ภูเขาสูงสลับซับซ้อน โดยเฉพาะพื้นที่ที่เป็นภูเขาสูงสลับซับซ้อนครอบคลุมพื้นที่ 1 ใน 3 ของพื้นที่ตำบลทั้งหมด โดยสภาพทางภูมิศาสตร์ ที่เป็นภูเขาสูง ทำให้ตำบลฉลองมีสถานที่ที่สวยงามทางธรรมชาติหลายแห่ง โดยเฉพาะน้ำตกที่สำคัญ คือ น้ำตกหนานเตย เป็นน้ำตกเจ็ดชั้น, น้ำตกผากล้วยไม้, น้ำตกผาทอง, น้ำตกหนานในบ่อ ฯลฯ ซึ่งยังคงมีความอุดมสมบูรณ์ของระบบนิเวศ สามารถพัฒนาเป็นแหล่งท่องเที่ยวเชิงนิเวศ เพื่อสร้างชื่อเสียงให้เป็นที่รู้จักและนิยมในหมู่นักท่องเที่ยว ที่สำคัญสามารถสร้างโอกาสและรายได้เสริมของประชาชนในพื้นที่ตำบลฉลองให้มีรายได้เสริม จากภาคบริการการท่องเที่ยวที่จะเกิดในอนาคตได้จำนวนมาก
- ความสมบูรณ์ของระบบนิเวศบริเวณภูเขาและน้ำตก ทำให้พื้นที่ตำบลฉลองมีแหล่งน้ำธรรมชาติหลายแห่งรองรับการเจริญเติบโตของชุมชนต่างๆ ได้ ทั้งในภาคเกษตรกรรมและอุปโภคและบริโภคในครัวเรือน โดยผ่านระบบประปาภูเขา 
- เนื่องจากพื้นที่เป็นทั้งที่ราบลุ่มและที่ราบสูงเชิงภูเขา ทำให้มีความหลากหลายของอาชีพและแหล่งรายได้ของประชาชนในพื้นที่ เป็นแหล่งเพาะปลูกพืชเศรษฐกิจที่สำคัญได้แก่ ข้าวเจ้า ยางพารา ปาล์มน้ำมัน และสวนผลไม้ เช่น  ทุเรียน  มังคุด  เงาะ  ลองกอง  ลางสาด   ฯลฯ





















